stanford-oval/wikipedia huggingface dataset:
Andrzej Wroński

| Mitalit | Mitalit | Mitalit |  |
| --- | --- | --- | --- |
|  Wroński vuonna 2007. |  Wroński vuonna 2007. |  Wroński vuonna 2007. |  |
Maa:   Puola
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Soul 1988 | 100 kg |  |
|  Kultaa | Atlanta 1996 | 100 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tampere 1994 | 100 kg |  |
|  Hopeaa | Ateena 1999 | 97 kg |  |
|  Pronssia | Tukholma 1993 | 100 kg |  |
|  Pronssia | Wrocław 1997 | 97 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Oulu 1989 | 100 kg |  |
|  Kultaa | Kööpenhamina 1992 | 100 kg |  |
|  Kultaa | Ateena 1994 | 100 kg |  |
|  Pronssia | Poznań 1990 | 100 kg |  |
|  Pronssia | Budapest 1996 | 100 kg |  |
Andrzej Adam Wroński (s. 8. lokakuuta 1965 Kartuzy, Pommerin voivodikunta) on puolalainen entinen kreikkalais-roomalaisen tyylin painija, olympiavoittaja, maailman- ja euroopanmestari.
Wroński voitti 100 kg:n painoluokan olympiakultaa Soulissa 1988 ja Atlantassa 1996. Barcelonassa 1992 hän oli neljäs ja Sydneyssä 2000 13:s. MM-kilpailuista Wroński voitti yhden maailmanmestaruuden ja yhteensä neljä mitalia. EM-kilpailuista hän saavutti kolme kulta- ja kaksi pronssimitalia.
Wroński toimi Sydneyn kesäolympialaisten avajaisissa Puolan lipunkantajana. Hänet nimettiin vuonna 2010 kansainväliseen painin hall of fameen.
Andrzej Szymczak

| Mitalit> Maa:   Puola.Miesten käsipallo. Olympialaiset  | Mitalit> Maa:   Puola.Miesten käsipallo. Olympialaiset  | Mitalit> Maa:   Puola.Miesten käsipallo. Olympialaiset  | Maa:   Puola> Miesten käsipallo. |
| --- | --- | --- | --- |
|  Pronssia | Montréal 1976 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Länsi-Saksa 1982 |  |  |
Andrzej Szymczak (8. syyskuuta 1948 Konstantynów Łódzki – 6. syyskuuta 2016) oli puolalainen käsipalloilija. Hän kilpaili Montréalin kesäolympialaisissa 1976 saavuttaen joukkueineen pronssia. Vuoden 1972 kesäolympialaisissa Münchenissä hän kuului kymmenenneksi sijoittuneeseen joukkueeseen.
Maalivahtina pelannut Szymczak voitti maajoukkueessa myös MM-pronssia vuonna 1982. Hän kuoli juuri ennen 68-vuotissyntymäpäiväänsä 6. syyskuuta 2016.
BBL

BBL voi tarkoittaa mm. seuraavia asioita:
Ison-Britannian korkein koripallosarja British Basketball League
Mittayksikkö barreli
Basketball Bundesliga, Saksan koripallosarja
Bärgslagsbladet, Bbl, ruotsalainen paikallislehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BBL”, voi hakea sivunnimihaulla, laajalla sivunnimihaulla tai tekstihaulla.
Arthur Poe

| Arthur Poe |
| --- | --- |
Näyttelijä(t):  Timothy Spall
Ensi- esiintyminen:  Ankea alku (30.9.1999)
Henkilötiedot
Koko nimi:  Arthur Poe
Ammatti:  pankkiiri
Sukupuoli:  mies
Suhteet
Sisarukset:  Eleanora Poe
Puoliso(t):  Polly Poe (vaimo)
Lapset:  Edgar Poe  Albert Poe
Infobox OKVirheellinen NIMI-arvo: 
Arthur Poe (viitataan usein "herra Poena") on kuvitteellinen hahmo lastenkirjasarjassa Surkeiden sattumusten sarja, jonka on kirjoittanut amerikkalainen Lemony Snicket. Poe on pankkiiri ja vastuussa Quagmiren orpojen Isadoran, Duncanin ja Quigleyn sekä Baudelairen orpojen Sunnyn, Klausin ja Violetin perinnöistä, ja lisäksi Baudelairen oprojen huoltajuusasioista. Herra Poea vaivaa jatkuva yskä sekä yleinen saamattomuus molempien lasten asioista huolehtiessa. Elokuvassa herra Poea esittää Timothy Spall, joka esitti Peter Piskuilania Harry Potter -elokuvissa.
Poe on ensimmäinen joka tuo lapsille tiedon heidän vanhempiensa Bertrand ja Beatrice Baudelairen kuolemasta. Baudelairien uskottuna miehenä Poe tulkitsee vanhempien viimeisen tahdon niin, että lasten tulee kasvaa kaupungin rajojen sisäpuolella, ja ohjaa heidät heidän kaukaisen serkkunsa Kreivi Olafin huomaan. Kun Baudelairet tulevat Poen työpaikalle Rahankiristyskonttori-pankkiin kertomaan Olafin Klausin pahoinpitelystä, pankkiiri toteaa vain Olafin toimivan in loco parentis, ja voi kasvattaa heidät kuten näkee sopivaksi. Kuitenkin kun Olaf lukitsee Sunnyn lintuhäkkiin ja yrittää pakottaa Violetin menemään naimisiin kanssaan, Poe yrittää suorittaa kansalaispidätyksen, mutta Olaf pakenee.
Näiden tapahtumien seurauksena Poe sijoittaa lapset niin matelijatutkija Montgomery Montgomeryn, Josefiina Wihellyksen, Herran  ja Jerome ja Esmé Kurjimon luokse, ja lopulta vielä Variksenpalvojien kylään, jonka asukkaat toimivat kaikki heidän väliaikaisina huoltajinaan. Kun Baudelairet pakenevat kylästä epäiltyinä murhasta (ja myöhemmin tuhopoltosta ja sieppauksesta), Poe on yksi niistä harvoista aikuisista, jotka uskovat Baudelairien syyttömyyteen kaikkiin niihin rikoksiin, jotka hänen sisarensa Eleanora Poe on lehteensä Päivän pilkunviilaajaan painanut. Kun Baudelairet palaavat kaupunkiin tavatakseen VPK:n, Poe sekaantuu "J.S.":n jättämään vihjeeseen aikomuksenaan puhdistaa Baudelairien nimi ja palauttaa roolinsa heidän uskottuna miehenä. Lapset kuitenkin kieltäytyvät tekemästä yhteistyötä hänen kanssaan. Kun rouva Bass ryöstää Poen työpaikan, Rahankiristyskonttori-pankin, asetetaan Poe johtamaan tutkimuksia, jotka johtavat hänet lopulta Hotelli Ratkaisuun. Kun hotelli sytytetään palamaan, on Poe parhaillaan kolmannessa kerroksessa. Ei tiedetä, selviytyikö hän palosta vai ei.
Luonne

Vaikka herra Poen tehtävä olisikin auttaa Baudelaireja, hänestä ei useinkaan ole paljon apua (Lemony Snicket kuvailee häntä yhtä avuliaaksi kuin sinappipurkki) Hänen keskittymisensä hänen uraansa pankissa tekee hänet täydellisen sokeaksi vaikeille asioille ja vaaroille, joita Baudelairet kohtaavat. Vaikka Baudelairet ovat häntä paljon älykkäämpiä, hän ohittaa usein kaiken heidän sanomansa pikkulasten muminoina.
Monissa asioissa hänen mielipiteensä ovat täysin vastakkaiset Baudelairien mielipiteiden kanssa. Kirjassa Kelvoton kylä Baudelairet sanovat, että Quigleyn kuolema ei muuta Quagmiren kolmosten syntyperää, ja saavat kuulla herra Poelta, että se tosiaan muuttaa heidän syntyperänsä. Kirjassa Omituinen opinahjo taas Baudelairet kertovat hänelle sanasta "kakunnuuhkija" loukkauksena. Poe vastaa, että "se on hauska sana joka muistuttaa minua leivoksista".
Ura

Herra Poe on töissä Rahankiristyskonttori-nimisessä pankissa (engl. Mulctuary Money Management). Sana "mulct" tarkoittaa "kavaltaa varoja". Se saattaa viitata siihen, että myös herra Poe havittelee Baudelairien perintöä, ja on tarkoituksellisesti asettanut heidät vaaroihin.
Joissain kirjoissa herra Poe vaikuttaa erittäin jännittyneeltä siitä, saako hän ylennyksen. Hänen nimikettään pankissa ei kerrota Ankeassa alussa, mutta Saiturin sahan alussa, kun he ovat junamatkalla Vähäläntään, hän kertoo lapsille olevansa nyt kolikoista vastaava varatoimitusjohtaja. Sitten, sarjan kuudennessa osassa Haamuhississä, hän kertoo ylenneensä orpojen asioista vastaavaksi varatoimitusjohtajaksi. Esmé Kurjimo arvioi hänet "tyylittömäksi pankkiiriksi". Lyhytkestoisen esiintymisensä jälkeen Kelvottoman kylän alussa, hän menettää yhteytensä Baudelaireihin siihen asti, kun esiintyy lyhyesti Synkkä syöveri -kirjan lopussa Brinyn rannalla, juuri ennen, kuin Baudelairet tapaavat Kit Snicketin.
Mahdollinen kuolema

Herra Poe oli tutkimassa pankkinsa ryöstöä Hotelli Ratkaisussa silloin, kun se kirjan Ratkaisun rajoilla aikana poltettiin maan tasalle, mutta ei tiedetä, selviytyikö hän sieltä. Jotkut myös uskovat, että hänet tapettiin tai tullaan tappamaan harppuuna-aseella kirjassa olevan kuvan perusteella. Asia voi olla pelkästään osa Lemony Snicketin pessimististä kirjoitustyyliä - hänen kirjoistaan ei löydä mitään tietoa sarjan henkilöiden tulevaisuudesta. Herra Poe ei enää esiinny viimeisessä kirjassa, mutta Sadie-niminen saarelainen vaikuttaa tietävän jotain herra Poesta ja hänen sijainnistaan.
Perhe

Katso myös: Poen perhe
Herra Poella on Polly-niminen vaimo ja kaksi lasta, Edgar ja Albert, mutta he esiintyvät vain kirjassa Ankea alku. Hänen lastensa nimet ovat viittaus Edgar Allan Poeen. Herra Poella on myös sisar, Eleanora Poe, joka on Päivän pilkunviilaajan toimittaja. Eleonoran nimi taas viittaa Edgar Allan Poen kirjoittamaan lyhyttarinaan Eleonora.
Esiintymiset

Ankea alku (The Bad Beginning 2001)
Käärmekammio (The Reptile Room 2001)
Avara akkuna (The Wide Window 2003)
Saiturin saha (The Miserable Mill 2003)
Omituinen opinahjo (The Austere Academy 2004)
Haamuhissi (The Ersatz Elevator 2004)
Kelvoton kylä (The Vile Village 2004)
Synkkä syöveri (The Grim Grotto 2006)
Ratkaisun rajoilla (The Penultimate Peril 2006)
Agnes Pakkala

Agnes Pamela Pakkala, kirjailijanimi Liisa Tervo (16. marraskuuta 1863 Oulu – 1. syyskuuta 1936 Oulu) oli suomalainen kirjailija.
Agnes Pakkalan vanhemmat olivat lukkari Samuli Tervo ja Maria Tervo. Hän oli naimisissa vuodesta 1889 kirjailija Teuvo Pakkalan kanssa.
Teoksia

Uusi isä, teoksessa Syvistä riveistä - kansankirjailijaimme novellikokoelma. WSOY 1890
Aiheesta muualla

Project Gutenberg : Syvistä riveistä - kansankirjailijaimme novellikokoelma
Agnes Poschner

Agnes Poschner noin vuonna 1911
Agnes Poschner-Zilken (16. tammikuuta 1880 Helsinki – 15. elokuuta 1935 Leipzig, Saksa) oli suomalainen oopperalaulaja, äänialaltaan sopraano.
Agnes Poschner oli nuorudessaan jäsenenä Sofie Bonnevien naiskuorossa, joka konsertoi joulukuussa 1901 esittäen Giovanni Battista Pergolesin Stabat materin. Poschner oli esityksessä sopraanosoolona, mutta hän sai suorituksestaan huonot arvostelut lehtien palstoilla. Poschner opiskeli sitten laulua Emmy Achtén johdolla Helsingissä ja hän piti ensikonserttinsa 13. maaliskuuta 1903. Konsertin ohjelmistoon kuului Oskar Merikannon Ilmattaren laulu ja Kun päivä paistaa sekä Armas Järnefeltin Päivänpaistetta. Tällä kertaa lehtien arvostelijat olivat tyytyväisiä esitykseen.
Ensikonserttinsa jälkeen Poschner matkusti Pariisiin, jossa hän opiskeli kahden kauden ajan laulua professori Duvernoyn johdolla. Tammikuussa 1907 hän suoriutui onnistuneesti Haagin oopperan koelaulusta. Vuotta myöhemmin Agnes Poschner ja Armas Järnefelt olivat vierailevina esiintyjinä Tukholman Kuninkaallisessa oopperassa. Ruotsalaisissa lehdissä arvosteltiin kiivaasti suomalaisten kutsumista esiintymään ja Aino Ackté sai lehdistökeskustelusta kimmokkeen lähteä perustamaan suomalaista oopperaa.
Oskar Merikanto ja Aino Ackté perustivat vuonna 1911 Kotimaisen oopperan. Oopperan ensimmäisiin produktioihin kuului Ruggiero Leoncavallon ooppera Pajatso, jonka esityksen valmisteluissa Poschner oli mukana Eino Rautavaaran ja Wäinö Solan kanssa. Poschner muutti pian tämän jälkeen Saksaan ja oli siellä kiinnitettynä 1912–1922 Elberfeldin valtionteatteriin. Tämän jälkeen hän esiintyi Karlsruhen valtionteatterissa, kävi esiintymässä Hollannissa ja opiskeli laulua Leipzigissa. Poschner kuoli vuonna 1935 Leipzigissa. Hän oli naimisissa saksalaisen oopperatenorin Willy Zilkenin kanssa.
Agnes Poschner teki vuosina 1905 ja 1909 20 levytystä esittäen suomen- ja ruotsinkielisiä lauluja. Osan levytyksistä hän teki yhdessä oopperalaulaja Alarik Ugglan kanssa.
Aiheesta muualla

Agnes Poschnerin digitoituja levytyksiä Doriassa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Agnes Poschner
Käännös suomeksi
Andrzej Trzaskowski

Andrzej Trzaskowskin hauta Varsovassa
Andrzej Trzaskowski (23. maaliskuuta 1933 Krakova – 16. syyskuuta 1998 Varsova) oli puolalainen jazzpianisti, -säveltäjä ja -sovittaja.
Trzaskowski opiskeli musiikkia yliopistossa ja omistautui sitten jazzuralle. Hän teki yhteistyötä muiden muassa Stan Getzin, Lucky Thompsonin, Phil Woodsin ja Art Farmerin kanssa. Hän esiintyi Pori Jazzissa ja monissa muissa kansainvälisissä jazztapahtumissa. Trzaskowski kuului puolalaisen modernin jazzin uranuurtajiin. Hän työskenteli 1960-luvun lopussa Hampurissa ja johti maassaan radio- ja televisio-orkesteria vuosina 1974–1991. Trzaskowski sävelsi musiikin yli viiteenkymmeneen elokuvaan ja noin kahteenkymmeneen teatterituotantoon.
Trzaskowski kuoli pitkäkestoiseen sairauteen syyskuussa 1998. Hänen poikansa on poliitikko Rafał Trzaskowski.
André Louis Fort

André Louis Fort (s. 20. syyskuuta 1935 Chalon-sur-Saône) on ranskalainen roomalaiskatolinen piispa. Hänet vihittiin papiksi 8. huhtikuuta 1962 ja nimitettiin Perpignan-Elnen hiippakunnan koadjuuttoripiispaksi 18. helmikuuta 1995. Piispaksi konsekroinnin suoritti 9. heinäkuuta Jean-Berchmans-Marcel-Yves-Marie-Bernard Chabbert, jota avustivat Raymond Gaston Joseph Séguy ja Maurice-Adolphe Gaidon.
Fortista tuli 16. tammikuuta 1996 Perpignan-Elnen piispa. 28. marraskuuta 2002 hänet nimitettiin Orléansin piispaksi, joksi hänet asetettiin 5. tammikuuta 2003 ja jona hän toimi, kunnes jäi eläkkeelle 27. heinäkuuta 2010.
Joulukuussa 2018 Fort tuomittiin alioikeudessa kahdeksan kuukauden ehdolliseen vankeusrangaistukseen lapsen seksuaalisen hyväksikäytön peittelystä.
Björn Hellberg

| Björn Hellberg |
| --- | --- |
 Hellberg vuonna 2013.
Henkilötiedot
Syntynyt: 4. elokuuta 1944 (ikä 80) Borås, Ruotsi
Ammatti:  toimittaja, juontaja, kirjailija
Puoliso:  Inger Hellberg (1979–)
Lapset:  7
Björn Henry Hellberg (s. 4. elokuuta 1944 Borås) on ruotsalainen toimittaja, juontaja ja kirjailija. Urheilutoimittajana hän on erikoistunut tennikseen. Vuosina 1995–2004 sekä 2005–2009 hän toimi tuomarina På spåret -visailuohjelmassa, jonka oli aiemmin voittanut neljä kertaa. Hellberg on kirjoittanut useita dekkareita, joista monissa on pääosassa kuvitteellinen komisario Sten Wall.
Andrzej Towiański

Andrzej Towiański
Andrzej Towiański (1799–1878) oli puolalainen mystikko, syntyisin Liettuasta. Hän opiskeli Vilnan yliopistossa ja osoittautui jo silloin uskonnolliseksi mystikoksi. Hän asettui 1840 Pariisiin, jossa hän pian sai vaikutusvaltaa puolalaisten emigranttien keskuudessa ja varsinkin Adam Mickiewicziin. Towiańskissa oli uskonnollinen mystiikka kiinteässä yhteydessä puolalaiseen isänmaallisuuteen. Puolan kansa oli Towiańskin mielestä toteuttamassa Jumalan asiaa maan päällä, ja sillä on oleva suuri ja onnellinen tulevaisuus, jos se yksityisessä ja yhteiskunnallisessa elämässään toteuttaa kristinuskon ja tulee Jumalan kansaksi, joka on kristillisen elämän esikuvana maailmalle.
Uskonnollisissa ja yhteiskunnallisissa kysymyksissä Towiański oli vapaamielinen. Hän vaati maaorjuuden poistamista, naisten tasa-arvoisuutta miesten rinnalla ja maan sosialisointia. Hänen mielestään maailman johtavia kansoja olivat ranskalaiset – hän ihaili Napoleonia – ja puolalaiset. Venäläisistä hän toivoi aluksi paljon, mutta pettyi odotuksissaan. Samoin hän myöhemmin vuosien 1870–1871 tapahtumissa näki Jumalan rankaisseen ranskalaisia, kun he olivat luopuneet entisistä ihanteistaan. Towiańskin kannattajat perustivat seuran, joka ajoi Towiańskin aatteita. Hänen kootut teoksensa julkaistiin Torinossa 1882. Towiańskin vaikutus puolalaiseen messianismiin oli aikanaan huomattava.
Aiheesta muualla

Kuvia tai muita tiedostoja aiheesta Andrzej Towiański Wikimedia Commonsissa
Amisha Patel

| Amisha Patel |
| --- | --- |
 Amisha Patel vuonna 2013.
Henkilötiedot
Syntynyt: 9. kesäkuuta 1975 (ikä 49) Bombay, Maharashtra, Intia
Ammatti:  näyttelijä, tuottaja
Näyttelijä
Taiteilijanimet:  Ameesha Patel
Aktiivisena:  2000–
Aiheesta muualla
IMDb 
Elonet
Amisha Patel (s. 9. kesäkuuta 1975 Bombay, Maharashtra, Intia) on intialainen näyttelijä. Hän esiintyy enimmäkseen hindinkielisissä elokuvissa. Patel teki näyttelijändebyyttinsä menestyselokuvassa Kaho Naa… Pyaar Hai (2000). Hän voitti Filmfare Awards -palkinnon roolistaan elokuvassa Gadar: Ek Prem Katha (2001), joka kuului aikansa menestyneimpiin hindielokuviin. Hänen seuraavista elokuvistaan suurin osa ei menestynyt. Kriitikot kuitenkin kehuivat hänen roolisuoritustaan elokuvassa Ankahee (2006), mitä seurasi sivurooli menestyselokuvassa Bhool Bhulaiyaa (2007).
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2000 | Kaho Naa… Pyaar Hai | Sonia Saxena | Hindi |  |
| 2000 | Badri | Sarayu | Telugu |  |
| 2001 | Gadar: Ek Prem Katha | Sakeena | Hindi | Erityisen suorituksen Filmfare Awards -palkinto |
| 2001 | Yeh Zindagi Ka Safar | Sarena Devan | Hindi |  |
| 2002 | Kranti | Sanjana Roy | Hindi |  |
| 2002 | Kya Yehi Pyaar Hai | Sandhya Patil | Hindi |  |
| 2002 | Aap Mujhe Achche Lagne Lage | Sapna | Hindi |  |
| 2002 | Humraaz | Priya | Hindi |  |
| 2002 | Yeh Hai Jalwa | Sonia Singh | Hindi |  |
| 2003 | Pudhiya Geethai | Jo | Tamili |  |
| 2003 | Parwana | Pooja | Hindi |  |
| 2004 | Suno Sasurjee | Kiran Saxena | Hindi |  |
| 2004 | Shart: The Challenge | Itsenään | Hindi | Erikoisesiintyminen |
| 2004 | Naani | Priya | Telugu |  |
| 2005 | Vaada | Pooja Sharma/Varma | Hindi |  |
| 2005 | Elaan | Priya | Hindi |  |
| 2005 | Zameer: The Fire Within | Pooja Khanna/Chauhan | Hindi |  |
| 2005 | Narasimhudu | Subba Lakshmi | Telugu |  |
| 2005 | The Rising: Ballad of Mangal Pandey | Jwala | Hindi |  |
| 2006 | Mere Jeevan Saathi | Anjali | Hindi |  |
| 2006 | Humko Tumse Pyaar Hai | Durga | Hindi |  |
| 2006 | Teesri Aankh: The Hidden Camera | Ammu | Hindi |  |
| 2006 | Tathastu | Sarita ”Saru” Rajput | Hindi |  |
| 2006 | Ankahee | Nandita Saxena | Hindi |  |
| 2006 | Aap Ki Khatir | Shirani Khanna | Hindi |  |
| 2007 | Honeymoon Travels Pvt. Ltd. | Pinky Kapoor | Hindi |  |
| 2007 | Heyy Babyy | Itsenään | Hindi | Erikoisesiintyminen laulussa ”Heyy Babyy” |
| 2007 | Bhool Bhulaiyaa | Radha | Hindi |  |
| 2007 | Om Shanti Om | Itsenään | Hindi | Erikoisesiintyminen |
| 2008 | Thoda Pyaar Thoda Magic | Malaika | Hindi |  |
| 2011 | Parama Veera Chakra | Ragini | Telugu |  |
| 2011 | Chatur Singh Two Star | Sonia Varma | Hindi |  |
| 2013 | Race 2 | Cherry | Hindi |  |
| 2013 | Shortcut Romeo | Monica | Hindi |  |
| 2017 | Aakatayi | Itsenään | Telugu | Erikoisesiintyminen laulussa ”Aakatayi” |
| 2018 | Bhaiaji Superhit | Mallika Kapoor | Hindi |  |
| 2023 | Gadar 2 | Sakeena | Hindi |  |
| 2023 | Mystery of the Tattoo | Chitra Devi | Hindi |  |
| 2024 | Tauba Tera Jalwa | Laila Khan | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Amisha Patel Internet Movie Databasessa. (englanniksi)
Amisha Patel Elonetissä.
Amisha Patel Twitterissä. (englanniksi)
Amine Chermiti

| 0 | 1 | 2 |
| --- | --- | --- |

Henkilötiedot
Koko nimi: Amine Chermiti
Syntymäaika: 26. joulukuuta 1987 (ikä 36)
Syntymäpaikka: Sfax, Tunisia
Pelipaikka: Hyökkääjä
Pituus: 177 senttimetriä
Seura
Seura:  Gazélec Ajaccio
Pelinumero: 26
Junioriseurat
1998–2005:  JS Kairouan
Seurat
| Vuodet | Seura | O (M) |
| 2005–2006 2006–2008 2008–2010 2009–2010 2010–2016 2016– |  JS Kairouan  ES Sahel  Hertha BSC →  Al-Ittihad (laina)  Zürich  Gazélec Ajaccio | 10 (5) 44 (18) 10 (0) 10 (7) 119 (30) 1 (0) |
Maajoukkue
| 2007– |  Tunisia | 39 (6) |
 Seurajoukkueuran tilastot kattavat vain kansalliset sarjat, päivitetty 18. huhtikuuta 2016.  Maajoukkueuran tilastot päivitetty 31. tammikuuta 2015.
Amine Chermiti (arab.  أمين الشرميطي‎, s. 26. joulukuuta 1987 Sfax, Tunisia) on tunisialainen jalkapalloilija. Hyökkääjänä pelaava Chermiti edustaa Ranskan pääsarjassa pelaavaa Gazélec Ajacciota.
Ura

Chermitin ura alkoi JS Kairouanin juniorijoukkueessa vuonna 1998, jossa hän myöhemmin pelasi ensimmäiset ammattilaisottelunsa kaudella 2005–2006 Ligue Professionnelle 1:ssa. Samalla kaudella Chermiti nousi maansa tuleviin lupauksiin, kun hän teki kymmenessä ottelussa viisi maalia. Chermitin valmistuttua ylioppilaaksi hän siirtyi seuraavaksi kaudeksi Sousseen ES Sahel -joukkueeseen. Ensimmäisellä kaudellaan Chermiti auttoi joukkuettaan 12 maalilla Tunisian-mestariksi. Kaudella 2007–2008 Chermiti jatkoi maalien tekemistä ja teki toisella kaudellaan ES Sahelissa kuusi maalia ja oli muun muassa joukkueensa paras maalintekijä Afrikan Mestarien liigassa kahdeksalla maalilla. Erityisesti Chermiti nousi julkisuuteen maailmalla vuoden 2007 seurajoukkueiden maailmanmestaruuskilpailussa, jossa hänen joukkueensa ES Sahel sijoittui neljänneksi.
Maajoukkue

Maajoukkueessa Chermiti pelasi ensi kerran 2. kesäkuuta 2007 Seychellejä vastaan pelatussa ottelussa, jossa hän myös onnistui maalinteossa. Chermiti oli mukana vuoden 2008 Afrikan-mestaruuskilpailuissa, jotka olivat myös hänen ensimmäiset arvokisansa. Seuraavissa Afrikan-kisoissa vuonna 2010 Chermiti oli maansa avauskokoonpanossa kaikissa kolmessa pelaamassaan ottelussa. Hän teki turnauksessa yhden maalin.
Saavutukset

Tunisian-mestaruus: 2007
Afrikan Mestarien liiga: 2007
Afrikan Super Cup: 2008
Aasian Mestarien liiga
Hopeaa: 2009
Saudi Champions Cup: 2010
Henkilökohtaiset:
Paras pelaaja Afrikan intercup peleissä: 2007
Tunisian vuoden jalkapalloilija: 2007
Tilastot

| Seura | Kausi | Liiga> Ottelut | Liiga> Maalit | Cup> Ottelut | Cup> Maalit | Eurocup> Ottelut | Eurocup> Maalit | Yhteensä> Ottelut | Yhteensä> Maalit |
| --- | --- | --- | --- | --- | --- | --- | --- | --- | --- |
| JS Kairouan | 2005–2006 | 10 | 5 | - | - | - | - | 10 | 5 |
| JS Kairouan | Yhteensä | 10 | 5 | - | - | - | - | 10 | 5 |
| ES Sahel | 2006–2007 | 18 | 12 | - | - | - | - | 18 | 12 |
| ES Sahel | 2007–2008 | 26 | 6 | 5 | 4 | 15 | 10 | 41 | 16 |
| ES Sahel | Yhteensä | 44 | 18 | 5 | 4 | 15 | 10 | 64 | 32 |
| Hertha BSC | 2008–2009 | 10 | 0 | 1 | 0 | 1 | 0 | 12 | 0 |
| Hertha BSC | Yhteensä | 10 | 0 | 1 | 0 | 1 | 0 | 12 | 0 |
| Al-Ittihad | 2009–2010 | 10 | 7 | 1 | 1 | 10 | 3 | 21 | 11 |
| Al-Ittihad | Yhteensä | 10 | 7 | 1 | 1 | 10 | 3 | 21 | 11 |
| FC Zürich | 2010–2011 | 17 | 9 | 3 | 4 | - | - | 20 | 13 |
| FC Zürich | 2011–2012 | 14 | 2 | 1 | 1 | 5 | 0 | 20 | 3 |
| FC Zürich | Yhteensä | 31 | 11 | 4 | 5 | 5 | 0 | 41 | 16 |
| Uralla yhteensä | Uralla yhteensä | 105 | 41 | 11 | 10 | 31 | 13 | 147 | 64 |
Tilastot > Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 20. elokuuta 2008 | Stade 7 Novembre, Radès, Tunisia |  Angola | 1 – 0 | 1 – 1 | Ystävyysottelu |
| 2 | 2. kesäkuuta 2009 | Stade 7 Novembre, Radès, Tunisia |  Seychellit | 4 – 0 | 4 – 0 | 2010 AM-karsinnat |
| 3 | 9. tammikuuta 2010 | Stade El Menzah, Tunis, Tunisia |  Gambia | 1 – 2 | 1 – 2 | Ystävyysottelu |
| 4 | 21. tammikuuta 2010 | Estádio Alto da Chela, Lubango, Angola |  Kamerun | 1 – 0 | 2 – 2 | 2010 AM-kisat |
| 5 | 10. lokakuuta 2010 | Stade de Kegue, Lomé, Togo |  Togo | 2 – 1 | 2 – 1 | 2012 AM-karsinnat |
| 6 | 9. tammikuuta 2012 | Sudan |  Sudan | 3 – 0 | 3 – 0 | Ystävyysottelu |